भास्कर स्टैंड
सुझाव यह भी
तीन साल में 56 बड़े एक्सीडेंट, रेतघाट से रोटरी नहीं हटी तो बेकार हो जाएगा केबल स्टे ब्रिज
इंफ्रास्ट्रक्चर रिपोर्टर | भोपाल
ट्रैफिक जाम के जो बड़े स्पाॅट हैं उनमें रेतघाट तिराहा भी शामिल है। यहां पीक ऑवर्स में पीसीयू 10 हजार तक पहुंच जाता है। दिनभर में कई बार ट्रैफिक जाम के हालात बनते हैं। इंजीनियरिंग की खामी के कारण पिछले तीन साल में यहां 56 बड़े हादसे हो चुके हैं, जिनमें 23 लोग घायल हुए और एक को जान गंवानी पड़ी। इन्हीं समस्याओं से निजात के लिए केबल स्टे ब्रिज बनाया जा रहा है। अब यदि रेतघाट रोटरी नहीं हटती है तो 40 करोड़ की लागत से तैयार केबल स्टे ब्रिज का कोई फायदा नहीं मिल पाएगा। गौरतलब है कि स्थानीय कांग्रेस नेता रेतघाट तिराहे पर लगी पूर्व राष्ट्रपति डॉ. शंकरदयाल शर्मा की प्रतिमा की शिफ्टिंग और रोटरी हटाने का विरोध कर रहे हैं। दो दिन से रेतघाट तिराहे से रोटरी हटाने का काम बंद है।
प्रतिमा हटाने को लेकर कांग्रेस के एेतराज के बाद नगर निगम के अधिकारी अंतिम निर्णय का इंतजार कर रहे हैं। तिराहे पर रोजाना गिन्नौरी से लेकर रेतघाट तिराहे तक वाहनों की लंबी कतार लगी रहती है। बैरागढ़, एयरपोर्ट और कलेक्टोरेट के साथ पुराने शहर में जाने-आने वाले लोग रोजाना इस समस्या से जूझते हैं।
जिद...कांग्रेस अड़ी: रोटरी छोटी हो, मूर्ति नहीं हटे
इस मामले में कांग्रेस अपनी मांग पर अड़ गई है। जिला कांग्रेस अध्यक्ष पीसी शर्मा ने कहा कि देश में कहीं भी पूर्व राष्ट्रपति की प्रतिमा की शिफ्टिंग का उदाहरण नहीं है। रोटरी छोटी कर दी जाए, लेकिन मूर्ति की शिफ्टिंग नहीं हो। रोटरी छोटी करने से भी ट्रैफिक व्यवस्थित हो जाएगा।
दिक्कत...वीआईपी मूवमेंट पर होती है अव्यवस्था
राजधानी में किसी वीआईपी के आगमन पर यहां अव्यवस्था होना तय है। वीआईपी के एयरपोर्ट आते या जाते समय रेतघाट तिराहे पर सामान्य ट्रैफिक को रोकना पड़ता है। नतीजा एक तरफ गिन्नौरी तक, दूसरी तरफ मोती मस्जिद तक और तीसरी तरफ वीआईपी रोड के ब्रिज के पास तक वाहनों की कतार लग जाती है। यह स्थिति सप्ताह में दो से तीन बार बनती है।
सुझाव... रोटरी हटाने के साथ लगाए जाएं सिग्नल
एडिशनल एसपी (ट्रैफिक) समीर यादव के अनुसार रेतघाट तिराहे पर ट्रैफिक के हालात सुधारने के लिए रोटरी को पूरी तरह हटा कर आटोमैटिक सिग्नल लगाना जरूरी है। यदि रोटरी को छोटी करके काम चलाने की कोशिश की गई तो इस जगह पर रोजाना वाहन रेंगते नजर आएंगे।
इमामी गेट से मोती मस्जिद तक की सड़क के चौड़ीकरण का काम भी शुरू होने वाला है। उसके बन जाने के बाद रेतघाट पर दबाव और बढ़ेगा। ऐसे में रोटरी एक समस्या बन जाएगी। यादव के अनुसार हमने मैनिट के एक्सपर्ट सिद्धार्थ रोकड़े के साथ जनवरी में एक संयुक्त रिपोर्ट नगर निगम को सौंपी थी। इस रिपोर्ट में हमने रोटरी को हटा कर मूर्ति शिफ्ट करने के साथ नए सिरे से आईलैंड बनाने और यहां सड़क को वन वे करने जैसे सुझाव भी दिए थे। नगर निगम ने इसी के आधार पर यहां काम कर रहा था।
प्रतिमा को सम्मानजनक स्थान पर शिफ्ट किया जाए
लालघाटी चौराहे से दीनदयाल प्रतिमा बिना किसी अड़चन के हट गई। जब भाजपा अपने संस्थापक की प्रतिमा हटाने के लिए राजी हो गई, तब कांग्रेस को भी रुख बदलना चाहिए। सभी प्रतिमाओं को सम्मानजनक तरीके से अन्य स्थान पर शिफ्ट किया जाना चाहिए।
लालघाटी की परंपरा बढ़ाएं
लालघाटी चौराहा से पं. दीनदयाल की प्रतिमा हटाकर नगर निगम ने उदाहरण पेश किया है। यही परंपरा अन्य प्रतिमाओं के लिए भी जारी रहे। पूर्व राष्ट्रपति की प्रतिमा के लिए पं. उपाध्याय की प्रतिमा से भी बेहतर स्थान विकसित हो। छोटी रोटरी पर डॉ. शर्मा की प्रतिमा उनके कद के हिसाब से उचित नहीं लगती। सुरेंद्र तिवारी, सह संयोजक, भोपाल सिटीजंस फोरम
56 बड़े हादसे हो चुके हैं तीन साल के भीतर।
23 लोग घायल हो चुके हैं इन हादसों में।
01 व्यक्ति की जान भी जा चुकी है एक्सीडेंट में।
10 हजार तक पहुंचता है रेतघाट पर पीसीयू।
भास्कर मुद्दा
kas_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva awa_Deva hin_Deva hin_Deva awa_Deva hin_Deva hin_Deva mai_Deva